മലയാളം ആംഗ്യലിപി രൂപകല്പ്പനയുടെ അണിയറയില് മൂന്ന് കാസര്ഗോട്ടുകാര് കാസര്ഗോഡ്: തിരുവനന്തപുരത്ത് കഴിഞ്ഞദിവസം പുറത്തിറക്കിയ കൈവിരലുകള് ഉപയോഗിച്ചുള്ള മലയാളം ആംഗ്യലിപിയുടെ രൂപകല്പ്പനയ്ക്കായി പ്രവര്ത്തിച്ച സംഘത്തില് ദമ്ബതികളുള്പ്പെടെ മൂന്നുപേര് കാസര്ഗോഡ് ജില്ലയില് നിന്ന്. തിരുവനന്തപുരത്തെ നാഷണല് ഇന്സ്റ്റിറ്റ്യൂട്ട് ഓഫ് സ്പീച്ച് ആന്ഡ് ഹിയറിംഗി നിഷ് ല് അധ്യാപകരായ ഉദുമ ഉദയമംഗലം സ്വദേശി സന്ദീപ് കൃഷ്ണന്, പെരുമ്ബള കോളിയടുക്കത്തെ അരുണ് ഗോപാല്, ഭാര്യ ചെറുവത്തൂര് കണ്ണാടിപ്പാറ സ്വദേശിനി രാഖി രവീന്ദ്രന് എന്നിവരാണ് നിഷിലെ തന്നെ മറ്റു രണ്ട് അധ്യാപകര്ക്കൊപ്പം ആംഗ്യലിപി രൂപപ്പെടുത്തിയത്. നിഷിലെ പൂര്വ വിദ്യാര്ഥികള് കൂടിയായ രാഖി രവീന്ദ്രനും അരുണ് ഗോപാലും 2014 മുതല് മലയാള ആംഗ്യ ലിപി വികസിപ്പിക്കുന്നതിനു വേണ്ടിയുള്ള ശ്രമത്തിലായിരുന്നു. പിന്നീട് നിഷിലെ തന്നെ അധ്യാപകരായ സന്ദീപ് കൃഷ്ണനും ചിഞ്ചുവും സരണും ഇവര്ക്കൊപ്പം ഒത്തുചേരുകയായിരുന്നു. ജന്മനാ കേള്വിക്കുറവും സംസാരശേഷിക്കുറവുമുള്ള അരുണും രാഖിയും സന്ദീപും ചെര്ക്കള മാര്ത്തോമ ബധിരവിദ്യാലയത്തിലാണ് പഠിച്ചുവളര്ന്നത്. ചെറുവത്തൂര് കണ്ണാടിപ്പാറയിലെ രവീന്ദ്രന്റെയും ഗംഗാദേവിയുടെയും മകളായ രാഖി എംകോം ബിരുദവും സ്പെഷല് എഡ്യൂക്കേഷന് ഡിപ്ലോമയും നേടിയിട്ടുണ്ട്. കോളിയടുക്കം ശിവപുരത്തെ പരേതനായ വി. ഗോപാലന്റെയും ഉമാവതിയുടെയും മകനായ അരുണ് ഗോപാല് നിഷില് നിന്നും ഒന്നാം റാങ്കോടെയാണ് ബാച്ചിലര് ഓഫ് ഫൈന് ആര്ട്സ് ബിരുദം നേടിയത്. തുടര്ന്ന് ഡിപ്ലോമ ഇന് സ്പെഷല് എഡ്യൂക്കേഷനും പൂര്ത്തിയാക്കിയിരുന്നു. ചിത്രകലയോടുള്ള പ്രണയമാണ് ഇരുവരെയും ഒരുമിപ്പിച്ചത്. ഇരുവരും ചിത്രകലയില് ദേശീയതലത്തില് അംഗീകാരങ്ങള് നേടിയിട്ടുണ്ട്. ഉദുമ ഉദയമംഗലം ആശിര്വാദിലെ എം. കൃഷ്ണന്റെയും കെ.കെ. ശൈലജയുടെയും മകനായ സന്ദീപ് കൃഷ്ണന് മുംബൈയിലെ അലിയാവര് ജംഗ് നാഷണല് ഇന്സ്റ്റിറ്റ്യൂട്ടില് നിന്നും ഇന്ത്യന് ആംഗ്യഭാഷയില് സി ലെവല് പാസായ ഏക മലയാളിയാണ്.